personalisierter Keksstempel - von mir gebacken | FOOD & KEKSSTEMPEL | UNIKATFABRIK - you name it - we make it ! -
2 Herzen	2 Sterne	2 Glücksklee	2 Punkte Luukse Haaihok-duik Vakansie | Grootbos
Laat die adrenalien pomp tydens ‘n aksiebelaaide avontuur in ongerepte wildernis, waar die natuur vir onvergeetlike herinneringe sorg. Verken geskiedkundige grotte aan die kus, geniet uitsonderlike ses-gang aandetes en maak jou gereed om een van die natuur se mees formidabele diere in die oë te kyk. Jy kan ook op ‘n vierwiel-motorfiets gaan ry, die reservaat in ‘n oop Land Rover verken en jou toer afsluit met ‘n opwindende rit te perd deur die fynbos of teen die sandduine.
Laat ons ‘n uitstappie met jou belangstellings in gedagte uitwerk.
Arriveer by Grootbos Natuurreservaat en asem diep in terwyl jy jou verstom oor die uitsig oor die see en berge, en ‘n heerlike middagete geniet. Nadat jy by jou suite inbespreek het, gaan Walkerbaai toe om meer uit te vind oor die wêrelderfenisgebied, die Klipgat-grot, en neem foto’s van die see en ongerepte landskap. Sluit die dag af met ‘n 6-gang maaltyd waaroor jy dae lank nog sal praat.
Geniet ‘n heerlik voedsame ontbyt en maak jou gereed vir die opwindende haaihok-duik wat wag! Onder leiding van ‘n ervare marine-bioloog aan boord van ons luukse boot sal jy van aangesig tot aangesig kom met hierdie diere van die diepsee. Bespreek die ervaring agterna oor ‘n heerlike middagete en verken dan die fynbos-bedekte valleie en woude tydens ‘n opwindende rit op vierwiel-motorfietse. Sluit die dag af met nog ‘n 6-gang aandete, met bekroonde wyne.
Eers ontbyt en dan ‘n verkenningstog in ‘n 4X4 waartydens die geheime wêreld van insekte, voëls, blomme en plante openbaar word. Ons botaniese rit in ‘n oop Land Rover is opwindend en leersaam, aangesien gaste meer te wete kom van die Kaapse blommeparadys: een van die plekke op aarde met die grootste bio-diversiteit. Leer ná middagete tydens ‘n rit meer oor ons Progressiewe Toerisme en hoe Grootbos in alles wat ons doen die gemeenskap probeer ophef.
Eet rustig buite op die dek ontbyt en ry dan op een van ons 18 afgerigte perde op die ongerepte reservaat van 2 500 hektaar rond. Ry oor heuwels en geniet ongelooflike vergesigte en daal dan af in koel valleie en woude. Keer voor middagete terug na die lodge en laat die reservaat agter met sand in jou sakke en ‘n leeftyd se herinneringe.